AksaraLLM/aksara-bahasa-daerah-v1 huggingface dataset:
Lhôk Jakarta nakeuh saboh lhôk nyang na lam la'ôt Jawa, neuduëk lhôk nyan na di barôh provinsi DKI Jakarta, Indônèsia. Bak lhôk nyan na kuala 13 boh kruëng nyang geuplah banda Jakarta.

Luwah Lhôk Jakarta keunira 514 km2 nyang nakeuh saboh wilayah la'ôt deuë ngon meurata lhôk iē cit 15 metè. Pulo-pulo Siribèe nakeuh kawan pulo-pulo nyang na lam Lhôk Teluk Jakarta.

Peunawôt luwa 
 TelukJakarta.net - Portal Informasi DAS Teluk Jakarta

Jakarta
Yiruma nakeuh saboh nan panggông nyang geungui lé Lee Ru-ma, sidroe ureueng meu'èn piano ngön ureueng peugöt jangeun nyang tinggai di Korèa Seulatan. Yiruma lahé bak uroe 15 buleuen duwa thôn 1978.

Yiruma kalheuh geupeugöt konsèr di da'irah Asia, Èropa, ngön di Amèrika Utara. Yiruma, nyang tom geujak meununtôt 'èleumèe di King's College London nyoe, kalheuh geupeutubit padum-padum boh album piano. Album nyan nanjih nakeuh River Flows in You, Kiss the Rain, ngön May Be. Album nyang paléng lagôt di peukan nanjih nakeuh First Love nyang geupeutubit bak thôn 2001.

Yiruma phôn geumeu'èn piano bak umue limöng thôn. Bak umue siblah thôn, gobnyan geupinah u London, atawa bak thôn 1988. H'eut watèe geupinah nyan nakeuh geuneuk tamöng bak sikula kusuih musik, Purcell School of Music. Bak watèe nyan, Yiruma geumat duwa boh idèntitas nanggroe, Korèa Seulatan deungön Inggréh sampo thôn 2006. Tapi lheuh nyan, gobnyan geupeulheuh idèntitas nanggroe Inggréh sabab geutamöng lam South Korean Navy, teuntra Korèa Seulatan.

Taréh udép 

Yiruma, atawa Lee Ru-Ma, lahé dan rayek di Korèa Seulatan, tapi geujak sikula di London. Yiruma phôn geumeu'èn piano bak umue limöng thôn. Bak umue siblah thôn gobnyan geutamöng lam sikula Purcell School of Music. Bak buleuen tujôh thôn 1997, gobnyan tamat geujak sikula bak Purcell School of Music nyan.

Thôn 2001, Yiruma geupeutubit saboh album nyang nanjih First Love. Album nyang nanjih River Flows in You lansông geupeutubit lom lheuh nyan sabab album nyang sigohlomjih brat that lagôt. Thôn 2003, gobnyan geupeutubit lom album nyang nanjih From The Yellow Room. Album nyan nakeuh album nyang keulhèe dan album nyan lagôt sampo 30.000 ôn kasèt CD. Album From The Yellow Room sit jiduek seubagoe album nyang paléng jithèe lé ureueng, sampo Yes24, Phono, ngön Hot Tracks jipeuduek album nyan bak rangking sa dari dapeuta album nyang paléng lagôt atawa paléng le jibloe.

Thôn 2006, album nyang nanjih POEMUSIC geupeutubit. Bak thôn nyan sit, gobnyan geutuléh saboh lagu keu saboh drama KBS, nanjih Spring Waltz. h.i.s monologue, album keulimöng gobnyan, asoejih nakeuh lagu soundtrack nyang le jingui lé filem, drama, ngön tèater.

Seubab geutamöng lam program wajéb militèr, Yiruma hana meutumèe tuléh lagu bak lheung thon 2006 'oh 2008. Bak thôn 2008, Yiruma geupeuphôn saboh konsèr 2008 Yiruma Come Back Tour, Ribbonized nyang geujak bak dua-lôh boh kuta di Korèa. Bak uroe 1 buleuen sa thôn 2009, gobnyan jeut ke sidroe DJ bak KBS1FM Yiruma's Music from All Around the World.

Buleuen sikureueng thôn 2010, Yiruma hana lé geupeutubit lagu ngön album.

Album

Album studio 

 2001 Love Scene
 2001 First Love
 2003 From The Yellow Room
 2004 Nocturnal Lights... They Scatter
 2005 Destiny of Love
 2005 Poemusic
 2006 H.I.S. Monologue
 2008 P.N.O.N.I
 2012 Stay In Memory

Album live 
 2005 Yiruma: Live at HOAM Art Hall

Soundtrack filem 
 2002 Oasis and Yiruma

Album gabôngan 
 Piano Museum
 2009 Missing You
 2010 Ribbonized (10th Anniversary 6-CD BoxSet)

Single 
 2012: "River Flows in You"

Peunawôt luwa 
 
  Yiruma

Asai teunuléh 

Ureuëng meujangeun asay Korèa
Niëh nakeuh saboh pulo nyang na bak la'ot Hindia toe ngon pulo Ruja bak blah propinsi Sumatra Utara.

Sumatra Utara
Laguna (atwa lagoon lam bahsa Inggréh) nakeuh saboh tamon ië masén nyang meukléh dari la'ôt nyang meutheun ngon anoë, batèe kareuëng ngon simacamjih. Ië nyang meutôp di likôt teunamon kareuëng (barrier reef) atawa tamon ië lam atol geukheun laguna.

Beunteuëng alam
Ekosistem la'ôt
Meureudu nakeuh saboh keucamatan nyang na di Kabupaten Pidie Jaya. Ngon keudèe Meureudu nyang jeuët keu nang nanggroë. Kecamatan nyoe na jeu'ôh jih 155 km dari Banda Acèh.

Gampông 

 Meunasah Muliëng
 Lampôh Lada
 Geulumpang Tutông
 Rungkôm
 Blang Awé
 Manyang Lancôk
 Pohroh
 Kudrang
 Kudrang
 Dayah Tuha
 Rumpuën
 Meunasah Kulam Beuracan
 Rhiëng Mancang
 Rhiëng Kruëng
 Rhiëng Blang

 Rambông
 Grông-grông
 Kuta Triëng
 Puo U
 Manyang Cut
 Beurawang
 Dayah Timu
 Beunot
 Teupin Peurahô
 Geulidah
 Meunasah Lhôk
 Meuraksa
 Meunasah Balék
 Keudèe Meureudu
 Meuseujid Tuha

Pidië Jaya
Bandar Dua nakeuh saboh keucamatan nyang na di Kabupaten Pidie Jaya. Ngon keudèe Ulèe Glé nyang jeuët keu nang nanggroë. Kecamatan nyoe na jeu'ôh jih 176 km dari Banda Acèh.

Gampông 

 Gaharu
 Kumba
 Blang Mirou
 Beurasan
 Cot Keng
 Kruëng Kiran
 Asan Kumbang
 Pulo Gapu
 Cot Geureuphai
 Aluë Sanè
 Lhôk Pusông
 Aluë Keutapang
 Jeulanga Barat
 Jeulanga Mata Ië
 Jeulanga Meuseujid

 Meunasah Paku
 Meurandéh Aluë
 Reudeuëp Meulayu
 Paya Pisang Klat
 Aluë Mè
 Driën Tujôh
 Blang Kuta
 Seunong
 Pohroh
 Babah Kruëng
 Uteuën Bayu
 Meuko Bulôh
 Driën Bungong
 Meugit Sagoë
 Meugit Kayèe Panyang

 Adan
 Muko Dayah
 Peulakan Tunong
 Peulakan Tambô
 Peulakan Ceubrék
 Kuta Kruëng
 Paya Tunong
 Paya Barôh
 Muko Barôh
 Blang Dalam
 Muko Kuthang
 Ulèe Glé
 Gampông Barô
 Pulo
 Keudèe Ulèe Glé

Pidië Jaya
Panté Raja nakeuh saboh keucamatan nyang na di Kabupaten Pidië Jaya. Ngon keudèe Panté Raja nyang jeuët keu nang nanggroë. Kecamatan nyoe na jeu'ôh jih 142 km dari Banda Acèh.

Gampông 

 Tunong Panté Raja
 Meuseujid
 Teungoh Panté Raja
 Lhôk Pu'uëk
 Muka Blang
 Peurade
 Hagu
 Tu
 Reudeuëp
 Keudèe Panté Raja

Pidië Jaya
Triëng Gadéng nakeuh saboh keucamatan nyang na di Kabupaten Pidie Jaya. Ngon keudèe Triëng Gadéng nyang jeuët keu nang nanggroë. Kecamatan nyoe na jeu'ôh jih 147 km dari Banda Acèh.

Gampông 

 Panton Raya
 Peulandôk Tunong
 Peulandôk Teungoh
 Bulôh
 Dayah Ujông Barôh
 Matang
 Dèe
 Dayah Teumanah
 Tampui
 Reusép
 Meuseujid Peuduëk
 Tuha
 Paya
 Meuseujid Triëng Gadéng
 Tuëng Kluët
 Mèe Pangwa
 Rawasari
 Cot Makasô
 Kuta Pangwa
 Meucat pangwa
 Meuë
 Keudée Triëng Gadéng
 Raya
 Mèe Peuduëk Barôh
 Sagoë

Pidië Jaya
Bandar Baru nakeuh saboh keucamatan nyang na di Kabupaten Pidië Jaya. Ngon keudèe Luëng Putu nyang jeuët keu nang nanggroë. Kecamatan nyoe na jeu'ôh jih 132 km dari Banda Acèh.

Gampông 

 Aki Neungoh
 Abah Luëng
 Jiëm Jiëm
 Sarah Panyang
 Blang Sukôn
 Kayèe Jatoë
 Blang Ibôh
 Dayah Langiën
 Blang Kruëng
 Aluë
 Tanoh Mirah
 Ujông Leubat
 Tualada
 Cot Langiën
 Sagoë
 Barôh Cot
 Barôh Musa
 Teungoh
 Paru Keudèe
 Paru Cot
 Lancang

 Udeuëng
 Ara
 Blang Gông
 Keudèe
 Luëng Nibông
 Dabôih
 Pulo Rhéng
 Gampông
 Dayah Nyông
 Beurandéh
 Kayèe Raya
 Siren
 Tutông
 Manyang
 Barôh Lancôk
 Meuseujid Lancôk
 Pulo Puëb
 Sawang
 Barô Nyông
 Cot Nyông

Pidië Jaya
Meurah Dua nakeuh saboh keucamatan nyang na di Kabupaten Pidië Jaya. Ngon keudèe Simpang Peuët nyang jeuët keu nang nanggroë. Kecamatan nyoe na jeu'ôh jih 157 km dari Banda Acèh.

Gampông 

 Seunong
 Lhôk Sandéng
 Sarah Manèe
 Lancôk
 Meunasah Kulam Reuntang
 Teungoh
 Geunténg
 Meunasah Bie
 Meunasah Raya
 Dayah Usiën
 Gampông Blang
 Blang Cut
 Dayah Kruët
 Beuringèn
 Meunasah Mancang
 Panté Beureunèe
 Meunasah Jurông
 Buangan
 Luëng Bimba

Pidië Jaya
Phuket (bahsa Thai: ภูเก็ต) nakeuh saboh pulo ngon jeuet keu saboh propinsi (changwat) Thailand. Di pulo nyoe na banda udara donya Phuket, nyang na di blah rot barôh pulo.

Pulo wisata nyoe that geuturi ngon panté nyang ceudaih. Bak wateè ie beuna Acèh thôn 2004 panté Phuket keunong cit ngon brat that reuloh.

Ureuëng duëk nyang paléng ramè di Phuket nakeuh meuagama Buddha, na cit nyang meuagama Éseulam ngon keunira na (17%).

Pulo di Thailand
Provinsi di Thailand
Russell Crowe (1964) nakeuh sidroe aktor asay Seulandia Barô-Australia.

Aktor
Kevin Costner (1955) nakeuh sidroe aktor asay Amirika Syarikat.

Aktor
Richard "Dick" Lugar (lahe 1932) nakeuh senator Amirika Carékat jinoe.

Amirika Syarikat
William Jefferson "Bill" Clinton (lahe 1946) nakeuh presiden Amirika Carékat jinoe.

Amirika Syarikat
Meurimueng-rimueng nakeuh meuneu'èn catô nyang asaijih dari Sumatra. Meuneu'èn nyo geumeu'èn lé ureueng Aceh, adakpih meuneu'èn nyoe kalheuh jimeu'èn lé ureueng la'én di da'irah Asia. Meurimueng-rimueng awaijih jipeuturi dari saboh kitab nanjih "The Achehnese". Kitab nyan jituléh lé Hurgronje, O'Sullivan, Wilkinson, ngön Brill Leyden thôn 1906 deungön nan meurimueng-rimueng nyang hana geuseubôt nan la'én dari meuneu'èn nyoe. Meurimueng-rimueng nyoe karab sama lagèe Pulijudam atawa Demala diviyan keliya. Bandum nyan jingui papeun lhèe sagoe nyang sama. Lam Meurimueng-rimueng nyoe limöng boh rimueng akan jilawan limöng blah boh keubiri. Limöng blah boh keubiri nyan jitré jilingka bandum limöng boh rimueng bunoe nyang jicoba drob keubiri mangat leupah jitubit.

Meurimueng-rimueng nyoe hana sama lagèe meurimueng-rimueng peuet ploh sabab bandua nyan hana sama. Bandum meuneu'èn nyan nakeuh geumeu'èn lé ureueng Aceh.

Tujuan 
 Keubiri geukira meunang meunyo bandum keubiri nyan jeut jikurông rimueng.
 Rimueng geukira meunang meunyo rimueng nyan jeut jidrob padum-padum boh keubiri, jadi rimueng nyan hanjeut lé jikurông lé keubiri nyang tinggai.

Alat meu'èn 
Alat nyang geungui watèe meu'èn meurimueng-rimueng-do nakeuh papeun nyang lhèe boh sagoe. Papeun nyan sama lagèe nyang jimeu'èn lam meuneu'èn Pulijudam atawa Demala diviyan keliya. Rimueng jipeuwaki lé 5 boh aneuek batèe wareuna itam. Keubiri jipeuwaki lé 15 aneuek batèe wareuna putéh.

Meuneu'èn nyang sama 
 Pulijudam
 Demala diviyan keliya
 Len Choa
 Hat diviyan keliya

Peunawôt luwa 
 Informasi Google Books
 GamePuzzles.com

Meuneu`èn
Rimuëng Bulôh (Prionailurus bengalensis) nakeuh jeunèh rimuëng ubeut nyang udép kleuët lam uteuën. Meunatang nyoë rôh lam kawan meunatang nyang geulindông di Indônèsia. Lam bahsa Meulayu meunatang nyoë geupeunan kucing batu, lam bahsa Indônèsia geupeunan kucing kuwuk ngon lam bahsa Jawa geupeunan meong congkok. Salang lam Inggréh geupeunan leopard cat.

Nè 

Felidae
Rimueng
Peulandôk atawa (Tragulus kanchil) nakeuh saboh meunatang nyang hudép di wilayah Asia Teunggara. Lam bahsa Bahsa Meulayu ngon bahsa Indônèsia geupeunan Pelanduk, lam bahsa Inggréh geupeunan Lesser mouse-deer atawa Lesser Malay chevrotain. Salang lam bahsa Jawa geupeunan Kancil, ngon lam bahsa Burma geupeunan yun.

Peulandôk hudép lam wilayah nyang that luwah di Asia Teunggara, Pulo Ruja, Jawa, sampoe u Borneo.

Eu cit 
 Napôh
 Glueh
 Rusa

Referensi 

Tragulidae
Napôh atawa Napôh (bahsa Inggréh: Greater Mouse Deer) nakeuh saboh meunatang rab saban ngon peulandôk, meunyoe lam bahsa Meulayu geupeunan napuh, lam bahsa Indônèsia geupeunan pelanduk napu salang lam nan sains jih geukheun Tragulus napu.

Eu cit 
 Peulandôk
 Glueh
 Rusa

Referensi 

Tragulidae
Di yup nyoë nakeuh dapeuta dayah nyang na di Sabang:
 Al-Mujadid
 Darul Istiqamah
 Darussadadah Ansarullah
 Darul Hijrah
 Darul Amani

Nè 
 https://web.archive.org/web/20130318072856/http://bppd.acehprov.go.id/dayah2011/kabupaten2.php

Dayah di Banda Sabang
Jumeulah dayah nyang raseumi di Banda Acèh nakeuh:

Dapeuta dayah 

 Raudhatul Muttaqin
 Raudhatul Wustha
 Darul Muchtari
 Dayah Moderen Darul ulum YPUI
 Insanfuddin
 Mabdaul Ulum Aziziyah
 mmhfsfada
 Darul Hijrah
 Nidhamul Fata
 Madinatul Fata
 Bp Budi Muthmainnah
 BP Darul Faizin
 Babul Jannah
 Ibnu Masuud
 Bp Darul Mualimin
 Bp At Thaibah
 Markaz Al Ikhlas Al Aziziyah

Ne 
https://web.archive.org/web/20130318072856/http://bppd.acehprov.go.id/dayah2011/kabupaten2.php

Dayah di Acèh
Al-Mujadid nakeuh nan saboh dayah nyang na di Sabang. Dayah nyoë phôn that geupeudong bak 10 uroë Buleuën Sa thôn 1999. Neuduëk dayah nyoë nakeuh di gampông Cot Bak U keucamatan Sukajaya, Sabang. Dayah Al-Mujadid nakeuh saboh dayah lam beuntôk yayasan.

Ne 
https://web.archive.org/web/20170710073311/http://bppd.acehprov.go.id/

Dayah di Kuta Sabang
Jumeulah dayah nyang raseumi di Kabupatèn Acèh Tunong nakeuh:

Dapeuta dayah 
 Mafatihul Ulum
 Mafatihussa'adah
 Raudhatul Muna
 Jabal Qubis
 Mudi Insafiah
 Hidayatul Anam
 Ruhul Ulum
 Ashabul Yamin
 Sabilurrahmah
 Raudhatussalam Istiqamatuddin
 Bustanuddin
 Ar-Ridha
 Ashabul Kahfi
 Darurrahmah
 Darussa'adah
 Baburrahmah
 Raudhatussa"adah
 Raudhaturrahmah
 Himatul 'Amal
 Nurussa'adah
 Bustanul Ulum Al-Azzizyah
 Darusy-Syuhada
 Madinatuddiniyah Babussa'adah
 Nurul Fhata
 Madinatuddiniyah Babul Huda
 Babur Rahmah
 Babul Ulum
 Darul Aitami
 Nurul Hidayah
 Al-Jamiatus Sa'adah
 Ihya Ulumuddin
 Babur Rasyad Al-Aziziyah
 Nahdhatul 'Abidin
 Raudhatul Jadid Al-Jazuri
 Dayah Terpadu Jabal Rahmah
 Manbaul
 Darul Huda
 Madinatuddiniyah Sirajul Ibad
 Madinatuddiniyah Jabal Makmur
 Darul Ilham
 Darul Jadid
 Nur Yaqdhah
 Rauzatussalam
 Dayah Terpadu Al Munjiya
 Darussalam
 Darul Wustha
 Nurussalam
 Darul Muslim
 Darul 'Amilin
 Nurul Yaqin
 Nurul Abrar
 Darul Makmur
 Darul Ihsan
 Budi Ihsan
 Al Ikhwan

Ne 
https://web.archive.org/web/20130318072856/http://bppd.acehprov.go.id/dayah2011/kabupaten2.php

Dayah di Acèh Tunong
Darul Wustha nakeuh saboh dayah nyang na di Kabupatèn Acèh Tunong. Dayah nyan phôn that geupeudong bak 1 uroë buleuën 1 thôn 1980. Neuduëk dayah nyan nakeuh di gampông Ujung Padang keucamatan Labuhan Haji Barat, Kabupatèn Acèh Tunong. Dayah Darul Wustha nyoe nakeuh saboh dayah lam beuntôk yayasan.

Dayah Darul Wustha geusatoh lé Tgk. Abdul Hamid Laduni sidroe ulama nyang nakeuh aseuli gampông Ujung Padang bak neuduëk dayah nyan jinoe.

Ne 
https://web.archive.org/web/20170710073311/http://bppd.acehprov.go.id/

Dayah di Acèh Tunong
Dayah
Dayah Darussalam atawa Ma'had Tarbiyah Islamiyah Dayah Darussalam Al-Waliyyah Lahuhan Haji, saboh dayah nyang na di gampông Blang Poroh , Labuhan Haji, Acèh Tunong. Dayah nyoë neupeudong lé salah sidroë ulama Acèh nyakni Almukarram Abuya Muhammad Waly Al-Khalidi (Abuya Mudawali) bak thôn 1942. Dayah nyoe jinoë geusatoh lé Abuya Mawardi Waly.

Dayah di Acèh Tunong
Dhammon nakeuh saboh kitab keu aneuk miët beuët glah Tajhizi bak dayah. Kitab nyoe geupeurunoe èleumèe Sharaf.

Kitab
Museum Tsunami Acèh, di Banda Acèh, Indônèsia, nakeuh saboh museum nyang geupeugot keu tanda peuingat nibak musibah geumpa bumoë La'ôt Hindia thôn 2004 ngon ië beuna (tsunami), seureuta jeuët keu teumpat meurunoë ngon bak peuseulamat droë bak watèe musibah lagèe nyang kalheuëh keujadian meunyoë teuka ië beuna lom.

Rancangan 
Museum Tsunami Acèh nyoë geurancang lé arsitek Indônèsia Ridwan Kamil. Peuneudong museum nyan meutingkat peuët ngon luwaih ban dum na 2,500 m2, bintéhjih panyang meukeuwiëng nyang geusalôp ngon relief geometris. Tatamong lam peuneudong nyan geutanyoë talingkeuë lungkiëk ubeut antara duwa bintéh ië nyang manyang - geumeukeusud keu geupeujeuët riyôh ngon harô-hara bak watèe keujadian ië beuna nyan. Bintéh museum nyan geupeuthi'ëh ngon gamba ureuëng meusaman, saboh langgeuëm nyang geupujoë nyum teuga, tabi'at disiplin, ngon keuyakinan agama nyang kong lam bansa Acèh.. Nibak ateuëh, bubôngjih saban rupa lagèe ië raya paseuëng, aleuë paléng meuyub lagèe curak aleuë Rumoh Acèh, nyan geupeulanggeuëm keu soë mantong nyang seulamat bak musibah ië beuna nyan.

Ceunatat gaki 

Musibah di Acèh
Peuneudong di Acèh
Patrick Joseph "Pat" Quinn III (lahe 1948) nakeuh sidroe politikus asay Amirika Carékat.

Amirika Syarikat
Christopher Nolan (lahe 1970) nakeuh sidroe sutradara asay Amirika Carékat.

Amirika Syarikat
Hans Zimmer (lahe 1957) nakeuh sidroe komposer asay Amirika Carékat.

Amirika Syarikat
William West Anderson (1928-2017) nakeuh sidroe aktor asay Amirika Syarikat.

Aktor
Prang Acèh-Beulanda (atawa kayém geukheun Prang Acèh) prang nakeuh saboh prang nyang that trép di Acèh. Prang nyoe phôn bak thôn 1873 watèe Keurajeuën Beulanda jipeunyata prang ateuëh Keurajeuën Acèh Darussalam bak uroë 26 buleuën 3 thôn 1873, lam saboh ekspedisi militè nyang jipimpén le jeundran Johan Harmen Rudolf Köhler.

Prang Acèh-Beulanda geuturi cit ngon prang Beulanda atawa prang kaphée, dari thôn 1873 prang nyan meutunjak-tunjak sampoe thôn 1914. Bak ladôm peuneugah prang nyan geuseubôt meuakhé bak thôn 1904, ngon alasan Sultan Acèh keuneulheuëh ka neutren dari mideuën prang. Teuma bak sinyata jih prang nyan barô reuda bak thôn 1914. Nyan pih neuduëk Beulanda di Acèh teutap lam keuadaan geuseurang lé peujuang Acèh nyang geurasi nan ngon kawôm Moseulimin.

Garéh watèë prang Acèh-Beulanda 
Riwayat prang Acèh lé bansa Beulanda jipeugot lam padum-padum böh bagi bak kri nyang meukléh thôn ngon jisusôn mandum keujadian-keujadian bak tiëp-tiëp periode prang.
 Prang keu I thôn 1873.
 Prang keu II seunambông prang thôn 1873.
 Prang keu III thôn 1874-1876.
 Prang keu IV thôn 1876-1877.
 Prang keu V thôn 1877-1881.
 Peumeurèntah Sipil thôn 1881-1883.
 Mita cara politik thôn 1881-1891.
 Prang Blanda, seuneulheuëh thôn 1896-1914.

Ceunatat gaki 

Prang Acèh-Beulanda
Kamèng uteuën (Capricornis sumatraensis sumatraensis) nakeuh saboh jeunèh kamèng nyang hudép jih lam uteuën tropis pulo Ruja. Jumeulah meunatang nyan ka that na meukureuëng ka lawét nyoë, seulayeuë lé ureuëng geujak teumeubang u glé ngon rimba nyang jeuët keu teumpat hudép meunatang nyan.
La'én nibak nyan kaméng uteuën nyan nakeuh meunatang that geulindông ngon han jeuët ta jak drop beurangkaho.

Peunawôt luwa 
 SUMATRAN SEROW Capricornis sumatraensis sumatraensis (Bechstein, 1799)

Ceunatat gaki 

Mamalia
Kamèng
Glueh nakeuh saboh meunatang jeunèh rusa nyang badanjih leubèh ubeut nibak badan rusa. Meunyo lam bahsa Indônèsia geupeunan kijang, ngon lam bahsa Jawa geupeunan muncak. Masa jinoë meuhat tateumeung lam uteuën muda di Asia Tunong ngon Asia Teunggara sampoë ban mandum pulo-pulo Nusantara.

Eu cit 
 Peulandôk
 Napôh
 Rusa

Peunawôt luwa 

 Ekologi Reeves Muntjac

Mamalia
Rusa
Cornelis de Houtman (lahe di Gouda, Holland Selatan, Blanda, 2 April 1565 – mate di Aceh, 11 September 1599, umu 34) nakeuh sidroe ureueng Blanda nyang paleng awai troh u Nusantara. Lam thon 1592, Cornelis de Houtman geuutoh le syeedaga Blanda keu jak mita rot la'ot nyang efisien u pulo-pulo Nusantara nyang watee nibak nyan jithee ngon hase alam reumpah ngon bungong lawang. Nibak thon 1598 - 1599 na jiba sit syedara jih Frederick de Houtman nyang i seurah droe wate taloe prang ngen pasukan Sultan Acèh lheuh nyan geu pasoe lam penjara di pidie.

Mate 
Cornelis de Houtman mate di Aceh geupoh mate le pasukan Inong Balee nyang geupimpin le Laksamana Keumala Hayati bak 11 uroe Buleuen Sikureueng 1599.

Keurajeuën Acèh Darussalam
Kolera nakeuh peunyaket ciret kareuna infeksi bakteri Vibrio cholerae bak pruet cut. Bakteri nyoe kayem geuteumee lam ek manusia. Biasajih, peunyaket nyoe akibat seumajoh peunajoh nyang ka keunong bakteri. Rata-rata sidroe nibak 20 droe ureueng nyang keunong peunyaket nyoe akan geurasa saket nyang brat lagee ciret, muntah ngon keuboh bak gaki. Akibatjih ureueng nyang keunong saket nyoe jeuet bagah gadoh ie lam tuboh.

Asai teunuléh

Peunawôt luwa 
 Kolera: dan pertanyaan nyang seureng ditanyong() - Centers for Disease Control

Peunyakét
Dayah Jeumala 'Amal nakeuh saboh dayah nyang na di Pidië Jaya. Dayah nyoe phôn that geupeudöng bak 2 uroë buleuën 1 thôn 1987. Neuduëk dayah nyoe nakeuh di gampông Keudè Lueng Putu, Keucamatan Bandar Baru, Pidië Jaya. Dayah Jeumala 'Amal nakeuh saboh dayah terpadu (moderen) di Aceh. Dayah nyoe geusatoh lé Yayasan Laksamana Haji Ibrahim (LKAS).

Situs web 
 http://www.jeumalaamal.org

Keutrangan

Nè 
https://web.archive.org/web/20170710073311/http://bppd.acehprov.go.id/

Dayah di Pidie Jaya
Dayah modèrèn
Rabithah Thaliban Acèh atawa (RTA) nakeuh saboh peuneudong organisasi masyarakat nyang meuhimpôn keunan aneuk dayah di Acèh. Lagee ma'na nyang na bak narit Rabithah lam Bahsa Arab meuma'na kumpôlan, salang Thaliban nyan nakeuh dari meuma'na ureuëng meununtut.

Rabithah Thaliban Acèh nyan geupeudong bak uroë 7 buleuën 4 thôn 1999 bak saboh Musyawarah Santri Dayah ban saboh Acèh. Nyang raseumi jeuët keu anggèëta organisasi nyan nakeuh mandum aneuk dayah di Acèh.

Situs raseumi 
 https://web.archive.org/web/20130524163231/http://thaliban-aceh.com/

Ceunatat gaki 

Dayah
Organisasi dayah
Acèh Monitoring Mission atawa narit paneuk AMM nakeuh saboh tim nyang geupeugot ngon na sipakat damèe antara Peumeurèntah Indônèsia ngon GAM. Sipakat damèe nyang geubôh tanda jaroë di Helsinki, Finlandia bak uroë 15 buleuën 8 thôn 2005. tim AMM nyan phôn meutugaih di Acèh sibuleuën lheuëh nyan, bak uroë 15 buleuën 9 thôn 2005.

Tugaih AMM nakeuh keu geukalon hasé nibak janji nyang ka geupeugot lé Peumeurèntah Indônèsia ngon Geurakan Acèh Meurdèka (GAM), nyang ka geupeunyata lam saboh MoU (Memorandum of Understanding). AMM nyoe nakeuh misi phôn Uni Eropa di Asia ngon jeuët keu ssboh keurija saban phôn antara ASEAN ngon Uni Eropa. Lam peunutôh keurija AMM nyan that brat geupakoë nakeuh keu teujaga saboh damèe 'oh lheuëh lhèe plôh thôn Acèh lam harô hara prang, ngon meutamah lom musibah Ië beuna bak akhè thôn 2004.

Jitamong lam tugaih rayeuek AMM nakeuh neu kalon GAM neupeutrôn ngon neukoh seunjata. Neukalon cit bhah peuwoë teuntra Indônèsia nyang na dari luwa Acèh.

Peunawôt luwa 
 AMM homepage
 AMM.europa
 "Inter-Peace to Replace Role of Aceh Monitoring Mission" - Tempo Interactive
 "Aceh monitoring mission reduces personnel ahead of elections" - People's Daily Online
 "Aceh rebels begin disarmament" - The Daily Star
 "EU extends monitoring mission in Aceh" - People's Daily Online
 "European Union Requested to Extend Aceh Monitoring Presence" - Worldwatch Institute
 "EU hails launch of Aceh monitoring mission" - EurActiv
 "Peace mission likely to stay on in Aceh" - China Post
 "Europe and Asia: a relationship that matters" - The Hindu
 "Disaster diplomacy in Aceh" - Reuters Alertnet
 "Learning from the Aceh peace process" - Minda News

Acèh
Indôchina atawa Seumenanjung Indôchina nakeuh wilayah di Asia Teunggara. Nakeuh neuduëk wilayah nyan na di timu India ngon tunong Tiongkok, jeuet keuh reusam di Indochina that toë ngon reusam Tiongkok ngon India. Miseuëjih nan neugara lagèe Viètnam nyang geupeuleumah keu peungarôh Tiongkok, ngon nan Kamboja, Laos, Thailand nakeuh peungarôh India.

Ada 2 ma'na keu Indôchina, ubeut ngon luwah:
 Ma'na ubeut nakeuh makna Indôchina seubagoë neugara-neugara euncit Indôchina Peurancih:
 Kamboja
 Laos
 Viètnam
 Ma'na luwah nakeuh jitamong keunan Wilayah darat Asia Teunggara:
 Seumenanjung Malaysia
 Myanmar
 Thailand

Neu'eu cit 
 ASEAN
 Indôchina Peurancih
 Seumenanjung Malaysia

Peunawôt luwa 

 History of the mountain people of southern Indochina up to 1945 (Bernard Bourotte, i.e. Jacques Méry, U.S. Agency for International Development, 195?

Asia Teunggara
Keudidi nakeuh saboh cicém nyang na hudép lam da'irah meudong ië lagèe paya, neuheun, kuala, pusông anoë ngon uteuën bangka (mangrove). Cicém nyoë teuka dari wilayah Siberia Timu ngon tiëp thôn 'oh watèe musém leupië cicém nyan meuhijeurah u da'irah Asia Teunggara ngon Australia. Lam bahsa ilmiah cicém nyan geupeunan Calidris tenuirostris, lam bahsa Indônèsia geupeunan kedidi besar.

Cicém Keudidi meuwareuna keulabèe meuburék-burék, ngon ji po kayém meukawan raya. Eumpeuën jih nakeuh glang nyang jicungké lam tanoh atawa na cit jipajôh udeuëng ngon eungkôt ubeut-ubeut..

Ceunatat gaki 

Cicém
Geumpa bumoë La'ôt Hindia thôn 2004 nakeuh saboh musibah alam nyang na di La'ôt Hindia bak 26 uroë buleuën 12 thôn 2004. Geumpa nyoë teujadi paih bak poh 7'58 minét WIB. Pusat geumpa nakeuh di panté barat Pulo Ruja, Indônèsia. Geumpa nyoë geucatat lé masyarakat ilmiah deungon geumpa Sumatera-Andaman. Akibat nibak geumpa raya nyan jeuët keu teuka Ië beuna setinggi 30 m nyang keunong musibah bagi padum-padum boh neugara nyang na di La'ôt Hindia sampoë trôh u pasi Afrika.

Dampak 
Beunantu kemanusiaan lam beunileueng nyang rayek geupeureulèe muroe tsunami nyoe jirusak infrastruktur dan jiakibat makanan ngon ie langka seureuta ekonomi brat reuloh.

Neugara-neugara di dônya geupeuét beunantu senilai US$ 4 milliar u wilayah beuncana. Australia geumeujanji beunantu US$ 919,19 juta (rôh lam nyan paket beunantu US$ 760,6 keu Indonesia), Jerman geujôk US$ 660 juta, Jeupun US$500 juta, Norwegia ngon Belanda maséng-maséng geusumbang US$ 183 juta, Amirika Syarikat geujanji US$35 juta (lheueh nyan geupeuék jeuet US$ 350 juta), dan Bank Dônya geujôk US$250 juta.

Ceunatat gaki 

Musibah di Acèh
Dr.(HC) Ir. Soekarno (nan lahé: Koesno Sosrodihardjo) nakeuh prèsidèn phôn neugara Indônèsia. Gobnyan lahé di Surabaya 6 uroë buleuën 6 thôn 1901, meuninggai di Jakarta 21 uroë buleuën 6 thôn 1970. Soekarno nakeuh sidroe ureuëng nyang that peunténg bak peulahé neugara Indônèsia thôn 1945. Gobnyan ngon Mohammad Hatta geupeunyata meurdèka Indônèsia dari peunjajah Beulanda.

Ceunatat gaki 

Indônèsia
Wajéb aneu' miët ba' gèt peurangeui. Peuë-peuë buët aneu' miët nyang geupujoë lé ureuëng tuha, njan keu nyang gèt. Barang kapeuë nyang geu ceucat nyankeu nyang bro' Peurangeui nyang bro' teuka keujahatan. Meung geutanjoë hana gèt peurangeui hana geusayang lé gob. Beungèh gob keu geutanyoë. Lagi ma ku, waréh kawōm geutanyoë malèë geu ba' gob. Seubab njan bè' tamupeurangeui nyang brö'

Nè 
 Mohammad Djam & Nya' Tjoet. 1911. Batjoet Sapeuë: Kitab Beuet keu Aneu' Miet Batavia Landsdrukkerij
Lam rumoh taduë'. Macam macam peuneugèt rumoh. Rumoh raja geukheun aseutana. Lam rumoh na moébilé' bilé na teumpat maguën. Meunatang na cit  teumpat jipiyöh. Teumpat keubeuë,leumo, kamèng geukheun weuë. Tji-tjém pi na meurumoh jih. Rumoh cicém geukheun umpung. Umpung mirië' gèt that jipeugèt ngon kong. Han jitamong ujeuën udalam, Tiköih na cit umpung teumpat jimeuseunia.

Batjoet sapeuë : kitab beuët keu aneu miët / geukarang le Mohamad Djam, Soetan Pamenan, Nja Tjoet

Bangunan
Ma Ku، ماکو lam bhasa Aceh jameun na syit geukheun Nangmbah (نڠمبه) nyang maknajih ureueng chik geutanyoe, nang makna jih ma atawa ummi, mbah makna jih ku atawa abu.
Sayang ma ku keu geutanyo hana ban. Yōh masa geutanyoë manya' payah that geü useuha. Malam rab tan na geu'éh, gèu meujaga, geupeumom geutanyoë. Uroë geuleumuëng teu. Geupumanoë geupeu éh bandum buët ma. Ku pi meunan cit, gèt that geu'useuha teu. Wajéb geumita bu keu ma ngön keu geutanyoë. Ija bajèë ba' ku jit.
Nyan keu dum gaséh ma ku keu aneu'. Seubab nyan wajéb ta höreumat tagaséh keu ureuëng chi'. Bè' tabantah narit gob nyan. Peuë nyang geuyue taiköt.

Nek 
 Mohammad Djam & Nya' Tjoet. 1911. Batjoet Sapeuë: Kitab Beuet keu Aneu' Miet Batavia Landsdrukkerij
Pancong nakeuh bahsa laen dari sikhan atawa siteungoh. Teuma ladom pancong na nyang geuboh areuti ngon ujong punca lage geunasab keu conto jih ija punca. Di Acèh pancong leubeh seureung geupakek le ureueng watee geupeusan ie kahwa (kupi) ngon nan kupi pancong.

Narit Acèh
Gunong Leuser nakeuh gunong di Propinsi Acèh. Manyang gunong nyoe nakeuh 3119 mètè di ateuh babah la'ôt.

Peunawôt luwa 
 Data layer bak laman OpenStreetMap
 Koordinat gunong nyoe bak laman Geonames
 Data gunong nyoe bak Wikidata
 Data cuaca daerah gunong nyoe bak laman NASA
 Data matauroe teubiet & teunom di da'irah bak laman SunriseSunset.com

Gunong di Acèh
Taman Nasional Gunong Leuser biasa geusingkat TNGL nakeuh saboh da'irah peuseulamat alam (Kawasan Pelestarian Alam) di Indônèsia nyang luwahjih na 1.094.692 Hektar. Bak administrasi wilayah Taman Nasional nyoe na bak duwa provinsi Acèh ngon Sumatra Barôh. Di Provinsi Acèh TNGL nyan jitamong lam Kabupatèn Acèh Barat Daya, Acèh Tunong, Acèh Singké, Acèh Teunggara, Gayo Lues, Acèh Teumiëng, salang Provinsi Sumatra Barôh jitamong keunan Kabupaten Dairi, Karo ngon Langkat.

Taman nasional nyoe geubôh nan lagèe nan gunong nyang na lam taman nyan, Gunong Leuser. Taman nasional nyoe na rôh keunan ekosistem aseuli dari panté sampoë gunong manyang nyang rôh nibak uteuën rimba khas ujeuën tropis, geupeutimang ngon sistem zonasi nyang manfa'at jih keu penelitian, èleumèe, meurunoë, peulhara,pariwisata, ngon meuramiën.

Ceunatat gaki

Peunawôt luwa 

 Gunung Leuser National Park
 Leuser Ecosystem
 Leuser International Foundation
 Ministry of Forestry: Brief description

Acèh
Keurajeuën Samudra Pasèe nakeuh saboh keurajeuën Islam meudeèlat di psai barôh Pulo Ruja nyang teudong bak thôn 1267 - 1521 M. Keurajeuën nyoe geupuga lé Sultan Malikusshaleh. Nan keurajeuën nyoe na geucatat lam kitab Rihlah ilal Masyriq nyang geutuléh lé Abdullah Ibnu Bathutah sidroe musafir dari neugara Maghribi.

Trôk Ibnu Bathutah 

Ibnu Bathutah teuka keunan u Samudra Pasè bak thôn 1345, bak riwayat geupeugah gobnyan geumeudom di sinan na leubèh kureuëng 15 uroë. Lé Ibnu neugamba nanggroë Pasè nyan keu saboh nanggroë banda nyang that ceudaih. Lam neupiyôh nyan Ibnu Bathutah geusambôt lé Panglima Daulasah, Qadhi Syarif Amir Sayyir Al-Syirazi, Tajuddin Al-Asbahani , ngon padum-padum droë ulama Fiqh nyang geupeurèntah lé Sultan Mahmud Malik Zahir (1326-1345). Bak keunalon Ibnu Bathutah, Sultan Mahmud nakeuh raja nyang neumeuikôt Madzhab Syafi’i nyang salèh ngon that jeumot neuh bak neupeugot mudzakarah agama Islam.

Keurajeuën nyoe ka hayeuë lam bideuëng meuniaga, keu mata péng nyang neungui lam bhaih meuniaga nakeuh mata péng meuh nyang geupeunan Deureuham.

Bak beunileuëng thôn 1405 M teuka u Samudra Pasè armada la'ôt Tiongkok nyang geuba lé Lakseumana Chèng Hô. Lam neupiyôh armada nyan di Samudra Pasè, neukeubah saboh hadiah nibak Kaisar China nyang nakeuh hadiah nyan saboh luncéng raya, geupeunan luncéng nyan ngon Cakra Dônya. Teutap luncéng nyan di Samudra Pasè sampoë dudoë nanggroë nyan geupeusaboh ngon Keurajeuën Acèh Darussalam bak thôn 1524 M

Ne 

 
Keurajeuën di Acèh
Keurajeuën Peureulak nakeuh saboh keurajeuën Islam nyang phôn that na di Asia Teunggara. Neuduëk keurajeuën nyan na di Peureulak, da'irah nyan nakeuh di pasi timu Acèh di barôh Pulo Ruja.

Raja ngon ra'yat nyang neuduëk di nanggroë Peureulak nakeuh turônan nibak Maharaja Syahir Nuwi (Meurah Peureulak Syahir Nuwi) ngon turônan dari aseuka nyang ikôt gobnyan.

 
Keurajeuën di Acèh
Keurajeuën Linge nakeuh saboh keurajeuën nyang na di tanoh manyang Gayo. Hana keuneubah ceunatat atawa keuneubah la'én nyang jeuët keu geukaji tarèh keurajeuën nyoe.

 
Keurajeuën di Acèh
Malik al-Salih (Malik al-Salih, Malik ul Salih, Malik Al Saleh) nakeuh sidroe raja nyang peudong Keurajeuën Samudra Pasè saboh keurajeuën Islam phôn di Asia Teunggara bak thôn 1267 M. Nan aseuli gobnyan nakeuh Meurah Silu. Gobnyan turônan nibak Sukee Imuem Peuet nakeuh nyan gla keu turônan peuët droe Maharaja/Meurah meusyèdara nyang teuka dari nanggroë Mon Khmer (Champa) nyang jeuet keu kawôm nyang peudong keurajeuën-keurajeuën di Acèh seugolom Islam, lagée Maharaja Syahir Po-He-La nyang peudong Keurajeuën Peureulak di Acèh Timu, Syahir Tanwi nyang peudong Keurajeuën Jeumpa (Champa) di Peusangan (Bireuën), Syahir Poli(Pau-Ling) nyang peudong Keurajeuën Sama Indra di Pidië ngon Syahir Nuwi nyang peudong Keurajeuën Indra Purba di Banda Acèh ngon Acèh Rayek.

Peunawôt luwa 
 Aceh heritage and places
 The Travels Of Marco Polo
 https://web.archive.org/web/20181027014817/http://www.themodernreligion.com/basic/islam_Chronology_P1.htm
 https://web.archive.org/web/20110719102037/http://www.icv.org.au/history2.shtml

Keurajeuën Samudra Pasè
Malikussaleh
Ureuëng rayek Acèh
Hikayat dalam sastra Acèh nakeuh saboh peuneugot teunuléh nyang rupajih meu Sya'é, meubida ngon hikayat lam Bahsa Meulayu nyang meurupa calitra (Prosa). Tarèh hikayat di Acèh nakeuh sabang panyang ngon tarèh nanggroë Acèh. Meuhat nyang na keuneubah hikayat nibak masa dilèe di Acèh nakeuh bak masa Keurajeuën Samudra Pasè nyang that meukeunong lagèe Hikayat Malém Diwa ngon Hikayat Putroë Néng. Di Bireuën geuthèe ngon Hikayat Raja Jeumpa Jak Seutot Lumpoë.

Bak masa Keurajeuën Acèh Darussalam meukeubôk neupuga prang di Seulat Malaka bak geulawan Portugéh masa nyan nakeuh geupeugot keunarang hikayat prang keu peubangkét seumangat ureuëng Acèh. Hikayat keuneubah masa nyan nakeuh lagèe: Hikayat Prang Peuringgi ngon Hikayat Malém Dagang.

Nacit hikayat bahsa Acèh nyang geu-aléh bahsa nibak calitra bahsa aséng lagèe Hikayat Robinson Crusoe nyang geuteujeumah lam curak pantôn lé Teuku Manshôr Leupuëng bak awai abad keu-20.

Dapeuta Hikayat 
 Hikayat Prang Sabi
 Hikayat Teungku di Meukék
Hikayat Raja-raja Pasai
Hikayat Putroë Néng
 Hikayat Prang Peuringgi
 Hikayat Prang Gompeuni
 Hikayat Malem Diwa
Hikayat Malém Dagang
 Hikayat Banta Beuransah
 Hikayat Meudeuhak
Hikayat Prang Peuringgi
Hikayat Raja Jeumpa Jak Seutot Lumpoë

Ne
Udeuëng nakeuh saboh jeunèh meunatang nyang udép lam ië, kusuihjih lam kruëng, la'ôt atawa tasék. Udeuëng jeuët tateumèë bak mandum teumpat meudöng ië nyang raya, peuë nyan ië tabeuë ngon ië masén. Udeuëng udép bak lhôk ië meumacam-macam, na nyang udép lam ië deuë na nyang udép lam ië lhôk sampoë meuribèë mètè di meuyub muka ië.

Istilah udeuëng geungui keu peuleumah padum-padum boh krustasea meugaki siplôh, bak rupa meunatang nyan na meumacam-macam cit rupajih. Geungui nan udeuëng nyan bak bahsa nyang leubèh luwah, jitamong keunan kawan meunatang nyang tubôhjih panyang ngon cara meugrak jimeulanguë. Utama that nan meunatang nyan bak bahsa ilmiah geungui Caridea ngon Dendrobranchiata.

Meunatang nyan that peunténg lam ranté peunajôh, ngon jeuet keu peunajôh utama macam-macam eungkôt sampoë eungkôt nyang paléng raya lagèë eungkôt pawôh. Udeuëng jeuët keu peunajôh nyang that meukeunong bak manusia, industri peunajôh meubahan udeuëng na meuyum 50 ribèë Dolar Amirika lam sithôn, ngon hasé nibak udeuëng nyang geupeulhara atawa geucok di alam bibeuëh na leubèh 7 juta ton bak thôn 2010 .

Ceunatat 

Artropoda
Sungai nakeuh rot ji ilé ië seucara alami. Rot kruëng ië ji ilé u La'ôt, Tasék atawa u kruëng nyang la'én.

Bab padum-padum boh keujadian kruëng na nyang ilé jitamong lam tanoh seugolom meurumpok ngon badan ië nyang la'én. Rot kruëng cit ië ujeuën nyang jitrôn di darat ilé u la'ôt atawa tasék. Kruëng na meupadum boh bagi, phôn dari mata ië, nyang jeuet keu grèk (aneuk kruëng) atawa aluë. Padum-padum boh aluë mesaho ië jeuet keu kruëng utama. Ilé ië lam kruëng biasa jih meuceuë ngon binèh ngon punggông kruëng, bak ujông keuneulheuë saboh kruëng meureumpok ngon kawan ië nyang leubèh rayeuek geupeunan kuala.

Kruëng di Acèh 
Na padum-padum boh kruëng di Acèh, lagèe Kruëng Acèh, Kruëng Lamno, Kruëng Peudada, Kruëng Ni (kruëng Ara Kundoe), Kruëng Simpang Kiri, Kruëng Simpang Kanan ngon la'én-laén.

Ne 

Bumoë
Gunongan nakeuh saboh peuneudong jameun nyang na di Banda Acèh, peuneudong nyan neupuga lé Sultan Iskandar Muda bak abad keu 17 M. Bak peuneugah nyang sahèh bagi Bansa Acèh peuneudong nyan neuyakin keu saboh hadiah dari raja keu binoë neuh Putroë Phang nyang teuka dari Keurajeuën Pahang di Seumeunanjung Meulayu. Rupa peuneudong nyan nyang meutingkat-tingkat lagèe saboh gunong jeuet keu neupeunan gunongan. Hana jeu'ôh nibak peuneudong nyan na saboh taman teumpat putroë neu manoë ngon neu meuupa nyang geupeunan Pintô Khôp, bak taman pintô khôp nyan na ilé saboh kruëng nyang geukuëh dari mata ië. Dilèe masa Keurajeuën Acèh Darussalam bak gunongan nyang geupeunan Taman Khayali, salang jinoë bak banduwa teumpat nyan (gunongan-pintô khôp) geôupeunan Taman Putroë Phang.

Situs pusaka dônya 
Taman nyan jinoe ka geupeutamong keu teumpat keuneubah budaya dônya lé UNESCO nyang geudapeuta bak 19 uroë buleuën 10 thôn 1995 lam kawan keuneubah budaya.

Nè 

Keurajeuën Acèh Darussalam
Peuneudong di Acèh
Gambar

Ne

Peunawôt luwa 
 https://web.archive.org/web/20090304100951/http://melayuonline.com/

Reusam Acèh
Qanun Meukuta Alam nakeuh saboh qanun atawa undang-undang neugara nyang neupeugot lam saboh kitab bak masa Sultan Iskandar Muda jeuet keu raja di Keurajeuën Acèh Darussalam bak thôn 1607-1636 M. Qanun nyoe teuka nibak hukôm Syari'at Islam nyang geuatô bhaih siyasat ngon cara hudép Bansa Acèh. Jitamong lam qanun nyan nakeuh cara geupiléh raja, cara bayeuë upah peujabat lam neugara, cara ngon hukôm niaga, neuduëk ra'yat lam keurajeuën ngon la'én-la'én.

Qanun Meukuta Alam nyan jeuet keu asas hukôm neugara Acèh Darussalam bak masa lheuëh wafeuët Iskandar Muda. Qanun nyan le cit geucok keu asai hukôm bak neugara-neugara la'én di luwa Acèh. Qanun nyan jeuet keu geutirèe lé neugara la'én nakeuh meuseubab qanun nyan paih that bak neupeujak hukôm syara''' ngon tutô la'én jeuet geukheun qanun nyan nakeuh geupeukawén adat ngon hukôm Islam.

 Ne 

 Kitab Meuneumat 
 A. Hasymi, 1961. Ichtisar susunan dan sistem Keradjaan Aceh Zaman Sultan Iskandar Muda''. Banda Aceh, tidak diterbitkan.

Acèh
Keurajeuën Acèh Darussalam
Geunteut nakeuh saboh jeunéh makheuluk ga'éb nyang wujudjih hitam ngon that manyang. Geunteut geuyakin na lé ureuëng Acèh bak masa dilèe, sampoë akhé thôn 80 di Acèh mantong kayém tadeungo ureuëng nyang jipeukaru lé geunteut bak jalan nyang seupôt. Makheuluk nyan biasajih jimeulangkah ngon gakijih nyang panyang ngon jipeugadoh droe lam peureudèe triëng atawa lam lampôh soh nyang jitimoh beuluka. Le cit tadeungo ceurita ureuëng awai nyang jimèe lé geunteut keudéh lam rimba, jipeu-ék u công bak kayèe glé nyang manyang.

Ne 

Euntèe Acèh
Baluëm Beudé atawa Baluëm Bili nakeuh sboh jeunèh makheuluk ga'éb lam reusam Bansa Acèh. Makheuluk nyan nakeuh Syaitan, Jén ngon Iblih nyang hana leumah takalon ngon jikuwasa lam ië meiseuëjih lam kruëng, kuala atawa bak binèh la'ôt. Meujan-jan watèe makheuluk nyan jipeuleumah droejih lam rupa lagèe tika meuleuëng lam ië. Bak peuneugah ureuëng Acèh jameun geukheun makheuluk nyan jibalôt ureuëng nyang karam lam ië. Bak masa jinoe ka hana ramèe lé ureuëng nyang neupeucaya keuna makheuluk nyan.

Ne 

Euntèe Acèh
Beunoë nakeuh saboh makheuluk nyang jipeukaru manusia lam teuneungeut. Makheuluk nyan nakeuh Syaitan nyang jiceukak ngon jigeunton manusia. Bangeun ureuëng jiceukak lé beunoë nakeuh meunyoe ureueng nyan lam teungeut neu meusu bangon ureuën we-wen. Beunoë nyan nakeuh makheuluk ga'éb nyang mantong le geupeucaya lam Bansa Acèh sampoë 'an uroë nyoe.

Ne 

Euntèe Acèh
Hugo Rafael Chávez Frías (1954-2013) nakeuh presiden Vènèzuèla jinoe.

Amirika Seulatan
Sixto Alfonso Durán-Ballén Cordovez (1921) nakeuh presiden Èkuador jinoe.

Amirika Seulatan
Sanè (lam reusam nyang neupeucaya lé Bansa Acèh) nakeuh saboh makheuluk atawa aruwah jeuheuët nyang jimeu-eumpung lam mon tuha, lam paya atawa lam kruëng maté. Biasajih makheuluk nyan jiduëk bak kayèe nyang reubah lam ië, nyang timuë atawa nyang lham. Sanè nakeuh saboh makheuluk haloih nyang jeuheuët peurangui jih, makheuluk nyan kayém jipeukaru ureuëng nyang trôh bak eumpung jih. Meunyoe ureuëng nyang keunong sanè nakeuh sakét that lagée teutop ngon jarôm ngon meusarôk ngon meuribèe neuk duroë.

Ne 

Euntèe Acèh
Burông Tujôh nakeuh saboh syaitan atawa makheuluk halôih nyang geupeucaya lé ureuëng Acèh. Burông tujôh nyan biasajih jipeukaru aneuk miët ubeut, aneuk manyak atawa ureuëng inong teungoh mumèe. Soë mantong nyang keunong ngon burông tujôh nyan geurasa sakét nyang that ngon jeuet keu gadoh ingat. Peunyakét keunong burông tujôh nyan geukheun ngon jitamong burông tujôh. Seubab nibak jitamong nyan nakeuh biasajih ngon jipeukeunong lé gob.

Rupa ureuëng nyang jikuran lé burông tujôh nakeuh teusét aneuk mata ngon geungiëng mata u ateuëh sabé, meujan na cit nyang hana pré geumeuratôh ngon bahsa nyang payah bak teusimak. Meunyoë ka lagèe nyan nakeuh laju geumeuhôi keunan sidroe pawang atawa teungku nyang biasa keu geupeu-ubat ureuëng sakét nyan. Cara geupeu-ubat nakeuh ngon geurajah lé pawang atawa teungku ngon geubaca du'a. Meunyoe ka lheuëh keunong rajah burông nyan biasa jih laju jiwèh nibak tubôh ureuëng sakét, ngon hana trép lheuëh jiwéh jén nyan laju meuwoë lom ingat ngon bacut-bacut meutamah sihat.

Ne 

Euntèe Acèh
Guha Tujôh nakeuh saboh guha nyang na di Acèh, neuduëk guha nyan kira-kira na 28 km dari banda Sigli, na di Gampông Cot Laweuëng, Kecamatan Muara Tiga, Kabupatèn Pidië. Guha nyoe na bak teureubéh bukét bak gaki rot timu Gunong Seulawah.
Geukheun guha tujôh meukareuna guha nyan na tujôh boh pintô (ruhung guha), ngon bak tiep-tiep guha nyan hana soe tu'oh lom padum na jeu'ôh u dalam guha. Pintô tamong lam guha na diameter 0,6 m ngon luwahjih na 15 m. Lagèe bangeun curak guha kareuëng di wilayah la'èn, bak tiep-tiep ruweueng lam guha nyan jeuet ta kalon na batèe kareuëng nyang meugantung lagèe kristal (stalaktit). Bak aleuë guha meucula-cula batèe kareuëng (stalagmit) nyang 'oh takalon lagèe curak hidang bu leukat nyang biasa geupeuna bak acara adat, la'èn nibaknyan na nyang meurupa lagèe leumo teungoh ji éh, ngon na batèe gunong nyang lagèe peulamin ureuëng meukawèn.

Guha Tujôh kayém geujak saweuë lé ureuëng gampông disinan ngon ureuëng dari luwa da'irah nyan. Ureuëng gampông biasa jih geujak u Guha Tujôh keu geujak cok 'eumpung cicém walèt, salang masyarakat luwa biasajih geujak keunan keu geujak meuramiën. Lam gabuëk Acèh padum-padum thôn nyang ka u likôt hana soe beurani jak keunan meuseubab guha nyan na bek teumpat nyang jeu'ôh ngon rumoh ureuëng.

La'én nibak jeuet keu rumoh bagi 'cicém walèt nyang geuthèe meuhai yum 'eumpung jih, guha tujôh nyan jeuet keu teumpat nyang bak ladôm ureuëng nyang patèh keu teumpat nyang keuramat. Meuseubab ngon nyan nakeuh cit ureuëng nyang geujak u guha tujôh khusuh keu geujak mita èleumèe spiritual meunurôt keuyakinan maséng-maséng. Nibak rupa peumandangan alam nyang na di Guha Tujôh, leubéh jroh keuh ta jak keunan keu ta jak kalon peumandangang alam mantong ngon jeuet keu ta pujoë ngon meu syukô ateuëh peueneujeuët Po di ateuëh muka bumoë nyoe.

Ne 

Acèh
Bumoë
Hikayat Teungku di Meukék nakeuh saboh hikayat aseuli Acèh. Hikayat nyoe nakeuh keunarang nibak sidroe pujangga Acèh dari da'irah Trumon nyang geuduëk di Gampông Peunaga nan gobnyan Teungku Malém, sidroe teuk nyang geukheun keu ureuëng tuléh hikayat nyan nakeuh Leubè Isa. Hikayat nyoe geucalitra bhah seungkita nyang teujadi bak thôn 1893-1894 antara ulèe balang Meulabôh nyang meurakan ngon peunjajah Beulanda, ngon ureuëng Mujahidin Acèh nyang geumeuduëk di Rundéng nyang geu pimpén lé Teungku di Meukék.

Hikayat nyoe geuteujeumah lam bahsa Inggréh lé GWJ Drewes bak thôn 1980 ngon jeuet keu saboh teunuléh nyang geupeunan Two Achehnese Poems. Dilèe kon naseukah hikayat nyan na jipeugah lé Snouck Hurgronje lam kitab jih De Atjehers. Lé Drewes hikayat nyoe jicok di Leiden.

Ne

Peunawôt luwa 
 https://web.archive.org/web/20090304100951/http://melayuonline.com/
 http://www.acehbooks.org

Hikayat Acèh
Prang Acèh
Hikayat Prang Sabi nakeuh saboh teunuléh sastra lam Bahsa Acèh curak teunuléh nyan nakeuh hikayat nyang asoë nibak hikayat nyan nakeuh geupeugah bhaih jihad. Hikayat prang sabi sampoë 'an uroë mantong geuteuliti lé ureuëng ahli meumacam bideuëng èleumèe. Neuduëk hikayat nyoë meujandréng ngon hikayat-hikayat la'én lam seujarah ummat manusia.

Jenis 

Hikayat Prang Sabi na bak duwa macam jeunèh teunuléh, nyang phôn geurasi nan ngon tambéh (lam bahsa Arab meuma'na nasihat peuingat) ngon teunuléh calitra pahlawan (kisah jihad) lam seuëh prang Sabilillah di Acèh bak geulawan Kaphé.

Hikayat Prang Sabi jeunèh tambéh le geutuléh lé ulama nyang asoë jih nakeuh nasihat, neumeuyuë ureuëng Islam di Acèh keu geujak trôn lam seuëh prang jihaad fii sabilillaah, geupeudong agama Allah dari nafsu jeuheuët kaphé ngon meurumpok beunalah pahla nyang that na raya nibak Potallah.

Hikayat Prang Sabi jeunèh tambeh phôn that geupeunan ngon bahsa Arab Haadzihi Qishshah Nafsiyyah nakeuh neucok nibak risalah ulama Abdussamad al-Falimbani bak kitab gobnyan nyang geupeunan Nashihatul Muslimin. Naseukah awai nyan geutuléh bak thôn 1834 rab 40 thôn seugolom Prang Acèh, salang keunarang phôn nyang geupeunan Hikayat Prang Sabi nakeuh teunuléh nibak Teungku Chik Panté Kulu nyang geutuléh bak neulakèe lé 'cut aduën' neuh. Meuhat keu nyo cut aduën nyang neumeukeusud nyan nakeuh Teungku Chik di Tiro, nyang bak thôn 1881 ulama mujahid nyoe geuangkèe keu panglima prang sabilillah, salang Teungku Chik Panté Kulu nakeuh sidroë jaroe uneun gobnyan.

Hikayat Prang Sabi teunuléh calitra pahlawan geuploh keu bhaih kisah prang nyang na di nanggroë Acèh masa nyan. Geu calitra disinan kiban keuh ceubeuëh ureuëng Mujahidin Acèh bak geuprang Beulanda sampoë meuteumèe gla keu sidroe Syuhada, nyang maté Syahid lam prang nyan. Kisah-kisah pahlawan nyan geupeugot keu hikayat-hikayat nyang geupeunan meunurôt teumpat keujadian lagèe Hikayat Prang Sigli (1878), Hikayat Prang Geudông (1898) ngon la'én-la'én.

Ne

Asai teunuléh 
 Abdullah, Teuku Imran. 2008. Hikayat Prang Sabi: Satu Bentuk Karya Sastra Perlawanan. Pidato Pengukuhan Jabatan Guru Besar pada Fakultas Ilmu Budaya Universitas Gadjah Mada. Yogyakarta

Beunaca lom 
 Ahmad, Syarwan , MA, Drs. 2006. Teungku Chik Ditiro dan Hikayat prang Sabi. Research Fellow of the Scaliger Institute Leiden University
 Alfian, T. Ibrahim. 1992. Sastra Perang: Sebuah Pembicaraan Mengenai Hikayat Perang Sabil. Jakarta: Balai Pustaka
 Anonymous. Naskah Hikayat Prang Sabi
 Hasjmy, Ali. 1977. Apa Sebab Rakyat Aceh Sanggup Berperang Puluhan Tahun Melawan Agresi Belanda. Jakarta: Bulan Bintang. hal. 49
 Pante Kulu, Teungku Chik. 1946. Hikayat Prang Sabi. Banda Aceh: Abdullah Arif
 Zainuddin, H. M. 1960. Hikajat Prang Sabil. Medan: Pustaka Iskandar Muda

Prang Acèh
Hikayat Acèh
Tun Muhammad bin Tun Ahmad, leubéh geuturi seubagoë Tun Sri Lanang, nakeuh beundahara atawa wazir chik dari Keurajeuën Johor. Keurajeuën Acèh Darussalam geupeutalô Keurajeuën Johor bak prang Batu Sawar thôn 1613 M yôh nyan keuh Tun Sri Lanang geutheun lé aseuka Acèh, geuba gobnyan u Keurajeuën Acèh seubagoë tawanan prang.

Tun Sri Lanang nakeuh sidroë ureuëng nyang that carong lam bideuëng peumeurèntahan saboh-saboh keurajeuën. Gobnyan jeuet keu beundahara dimeuyub duwa droë sultan Johor, Sultan Ali Jalla Abdul Jalil Syah II (1570-1597) dan Sultan Alauddin Riayat Shah III (1597-1615). Di Acèh gobnyan jeuet keu peunasihat 3 droë sultan Acèh; Sultan Iskandar Muda (sampai 1636), Sultan Iskandar Thani (1636-1641) dan Sultanah Tajul 'Alam Safiatuddin Syah (1641-1675). Gobnyan geunguy duwa boh pangkat rayeuek sipanyang hudép neuh, seubagoë Beundahara Johor, Bendahara Paduka Raja Tun Mohamad, lheuëh nyan lom gobnyan geubri pangkat Orang Kaya Dato 'Bendahara Seri Paduka Tun Seberang di Acèh.

Lam riwayat tarèh Bansa Meulayu, nan Tun Sri Lanang leubèh geuturi keu sidroë ureuëng aréh, ceureudék ngon carong. Gobnyan geuturi cit keu sidroë pujangga hayeuë bansa Meulayu nyang saban tingkat ngon Munshi Abdullah (ureuëng karang Hikayat Abdullah).

Ulèe balang Samalanga 

Meunan trôh u Acèh hana trép lanja, keuluwarga Keurajeuën Johor laju geupeubibeuëh lé sultan Acèh. Mandum ureuëng nyan geuwoë lom keudéh u Johor, ngon geuintat lé aseuka Acèh lom geubantu pèng lé sultan Acèh bah geupeugot lom banda Batu Sawar nyang hancô lam prang. Meunan pih Tun Sri Lanang ngon padum-padum droë ureuëng nyang la'én han geutém woë, geupiléh tinggai di Acèh. Ateuëh peuniléh nyan lé sultan Acèh geu hadiah keuh saboh nanggroë lam neugara Acèh di Samalanga, bak thôn nyan laju gobnyan geumat pangkat Ulèe Balang Samalanga, pangkat nyan geumat sampoë gobnyan meuninggai bak thôn 1659.

Ne 

Keurajeuën Acèh Darussalam
Teumamong nakeuh saboh nyum sakét nyang geupeucaya lé ureuëng Acèh teuka nibak buët syaitan ngon iblih nyang jeuheuët. Teumamong nyan kayém geupeusadeuë bak ureuëng nyang keunong Burông Tujôh, lam bhaih nyan biasajih lé ureuëng nyang keunong geupeugah nyan ka jipeukeunong lé gob la'én.

Euntèe Acèh
Janggôt jén nakeuh sijeunèh likèn nyang wareunajih ijô pucat atawa keulabèë nyang udép di Iërupa, Asia ngön barat laôt Amirika Barôh. Likèn nakeuh sijeunèh parasit nyang jeuet jipumaté bak kayèë bak jiduëk jih. Peunula nyoë paléng kayém jitimoh bak bak kayèë tuha lam uteuen. Jih jitimoh lagèë gumpai beuneung meugantung bak cabeuëng atawa dheuën bak kayèë.

Lagèë ban dum jeunèh likèn, janggôt jén nakeuh hasé jampu kulat ngön ganggang nyang jitimoh meusajan lam saboh hubôngan simbiosis. Likèn nakeuh jeunèh meukheuluk udép keudroë keucuali meunyo geukalön ngön mikroskop, ‘oh watèë ganggang jeuët geukalön udép bak badan kulat. Nakeuh sabab ganggang nyang peujeuët likèn jeuët jipeugèt fotosintesis.

Khasiet 
Janggôt jén nakeuh salah saboh bahan nyang geungui lam aweueh peuet plôh peuet.

Nè seunurat 
 Usnea barbata

Aweueh peuet plôh peuet
Frank Lautenberg (lahe 1924-2013) nakeuh sidroe politikus asai Amirika Syarikat.

Amirika Syarikat
John Ratzenberger nakeuh sidroe aktor asay Amirika Syarikat.

Asai teunuléh 

Aktor
Amirika Syarikat